पृथ्वी विज्ञान मंत्रालय
चक्रवात "तौकते" के उत्तर-उत्तर-पश्चिम की ओर बढ़ने और 17 मई की शाम को गुजरात तट पर पहुंचने की संभावना, 17 मई की रात  के दौरान पोरबंदर और महुवा  के बीच गुजरात तट को पार करने की प्रबल संभावना है इस दौरान 155-165 किलोमीटर प्रति घंटे की रफ्तार से हवा चलेगी, 185 किलोमीटर प्रति घंटे की रफ्तार से आंधी आ सकती है
भारतीय मौसम विज्ञान विभाग  के राष्ट्रीय मौसम पूर्वानुमान केंद्र के अनुसार: 
पूर्व मध्य अरब सागर के ऊपर अत्यधिक गंभीर चक्रवाती तूफान "तौकते" : गुजरात और दीव तटों के लिए चक्रवात की चेतावनी और गुजरात तथा राजस्थान के लिए चक्रवाती तूफान के बाद का दृष्टिकोण 
पूर्व-मध्य अरब सागर के ऊपर कल उठा बहुत भीषण चक्रवाती तूफान उत्तर-उत्तर-पश्चिम की ओर बढ़ गया और आज, 17 मई, 2021 की सुबह  एक अत्यंत भीषण चक्रवाती तूफान में बदल गया। यह 0830 बजे आईएसटी पर पूर्व-मध्य अरब सागर अक्षांश 18.8° उत्तर और देशांतर 71.5°पूर्व के पास, मुंबई से लगभग 150 किलोमीटर पश्चिम, दीव से 220 किलोमीटर दक्षिण-दक्षिण पूर्व, वेरावल  से 260 किलोमीटर दक्षिण-पूर्व और कराची  से 490 किलोमीटर पूर्व-दक्षिण पूर्व में केंद्रित था।
इसके उत्तर-उत्तर-पश्चिम की ओर बढ़ने और 17 मई की शाम को गुजरात तट तक पहुंचने की संभावना है। इसके 17 मई की रात  के दौरान पोरबंदर और महुवा  के बीच गुजरात तट को पार करने की प्रबल संभावना है। चक्रवात के कारण अधिकतम 155-165 किलोमीटर प्रति घंटे की रफ्तार से निरंतर हवा चलेगी, इसके साथ ही 185 किलोमीटर प्रति घंटे की रफ्तार के साथ आंधी भी चलने की आशंका है।
पूर्वानुमान का ब्यौरा और तीव्रता निम्न तालिका में दी गई है:
|
|
दिनांक/समय 
|
|
स्थिति

|
|
अधिकतम निरंतर चलने वाली हवा की गति 
|
|
चक्रवाती विक्षोभ की श्रेणी
|
|
17.05.21/0830
|
|
18.8/71.5
|
|
180-190 और 210 किमी प्रति घंटे की गति से आंधी
|
|
अत्यंत भीषण चक्रवाती तूफान
|
|
17.05.21/1130
|
|
19.2/71.4
|
|
180-190 और 210 किमी प्रति घंटे की गति से आंधी
|
|
अत्यंत भीषण चक्रवाती तूफान
|
|
17.05.21/1730
|
|
20.2/71.1
|
|
170-180 और 200 किमी प्रति घंटे की गति से आंधी
|
|
अत्यंत भीषण चक्रवाती तूफान
|
|
17.05.21/2330
|
|
21.0/71.1
|
|
150-160 और 175 किमी प्रति घंटे की गति से आंधी
|
|
बहुत भीषण चक्रवाती तूफान
|
|
18.05.21/0530
|
|
21.9/71.3
|
|
110-120 और 130 किमी प्रति घंटे की गति से आंधी
|
|
भीषण चक्रवाती तूफान
|
|
18.05.21/1730
|
|
23.5/71.9
|
|
70-80 और 90 किमी प्रति घंटे की गति से आंधी
|
|
चक्रवाती तूफान
|
|
19.05.21/0530
|
|
25.2/72.8
|
|
40-50 और 60 किमी प्रति घंटे की गति से आंधी
|
|
दबाव का क्षेत्र
चेतावनी:
 वर्षा:
- कोंकण और इससे सटे मध्य महाराष्ट्र: अधिकांश स्थानों पर हल्की से मध्यम वर्षा और 17 मई को भारी से बहुत भारी वर्षा और अलग-अलग स्थानों पर अत्यधिक भारी वर्षा और 18 तारीख को उत्तरी कोंकण में कुछ स्थानों पर भारी वर्षा की संभावना है।
- गुजरात: अधिकांश स्थानों पर हल्की से मध्यम वर्षा, कुछ स्थानों पर भारी से बहुत भारी वर्षा और 17 तारीख को सौराष्ट्र, दीव और आसपास के गुजरात क्षेत्र में कुछ स्थानों पर अत्यधिक भारी वर्षा और गुजरात क्षेत्र में कुछ स्थानों पर भारी से बहुत भारी वर्षा होने की संभावना है। 18 तारीख को सौराष्ट्र के कुछ स्थानों पर भारी से बहुत भारी वर्षा होने और इसी अवधि के दौरान कच्छ में भी भारी से बहुत भारी वर्षा होने की आशंका है।
- राजस्थान: 18 मई को दक्षिण राजस्थान में भारी से बहुत भारी गिरावट के साथ कई स्थानों पर हल्की से मध्यम वर्षा और कुछ स्थानों पर अत्यधिक भारी वर्षा और 19 मई को राजस्थान में अलग-अलग स्थानों पर भारी से बहुत भारी वर्षा होने की संभावना है।
 हवा की चेतावनी
- अगले छह घंटों के दौरान पूर्वी मध्य अरब सागर में हवा की गति 180-190 किलोमीटर प्रति घंटे रहेगी और 210 किलोमीटर प्रति घंटे तक की रफ्तार से आंधी भी चलने की संभावना है।
- 17 तारीख को महाराष्ट्र तट के साथ-साथ 80 से 90 किलोमीटर प्रति घंटे की रफ्तार से हवा चलेगी और 100 किलोमीटर प्रति घंटे की रफ्तार से आंधी चलने की संभावना है और उसके बाद हवा की गति धीरे-धीरे कम हो जाएगी।
- उत्तर-पूर्व अरब सागर से लगे क्षेत्र में 90-100 किलोमीटर प्रति घंटे की रफ्तार से हवा चलेगी और 110 किलोमीटर प्रति घंटे की रफ्तार से आंधी चलने का पूर्वानुमान है। यह 17 तारीख की शाम से बाद के 06 घंटों के लिए धीरे-धीरे 170-180 किमी प्रति घंटे की रफ्तार से बढ़कर 200 किमी प्रति घंटे हो जाएगी और उसके बाद हवा की गति धीरे-धीरे घट जाएगी।
- दक्षिण गुजरात और दमन तथा दीव तटों के साथ-साथ 70-80 किलोमीटर प्रति घंटे की रफ्तार से हवा चलेगी और 90 किलोमीटर प्रति घंटे की रफ्तार से आंधी चलने की आशंका है। गुजरात तट  जूनागढ़, गिर सोमनाथ में 155-165 किलोमीटर प्रति घंटे की रफ्तार से तेज़ हवा चलेगी और 185 किलोमीटर प्रति घंटे की रफ्तार से आंधी के साथ हवा की गति बढ़ने की संभावना है। इसके अलावा भरूच, आणंद, दक्षिण अहमदाबाद, बोटाद में 120 -140 किलोमीटर प्रति घंटे की रफ्तार से हवा चलेगी, इसके साथ-साथ 165 किलोमीटर प्रति घंटे की गति से आंधी भी चलेगी। गुजरात के देवभूमि द्वारका, जामनगर, पोरबंदर, राजकोट, मोरबी, खेड़ा जिलों में आज रात से 18 मई की सुबह तक 90-100 किलोमीटर प्रति घंटे की रफ्तार से हवा और 120 किमी प्रति घंटे की रफ्तार से आंधी भी चलने की संभावना है। 17 मई की शाम से 18 तारीख तक दादरा, नगर हवेली, दमन, वलसाड, नवसारी, सूरत, सुरेंद्रनगर, जिलों में 80-90 किलोमीटर प्रति घंटे की रफ्तार से हवा चलेगी और 100 किलोमीटर प्रति घंटे की रफ्तार से आंधी चलने की संभावना है।
 समुद्र की स्थिति
- 18 तारीख की सुबह तक पूर्व-मध्य और आसपास के उत्तर-पूर्व अरब सागर में समुद्र की स्थिति असाधारण होगी और उसके बाद धीरे-धीरे स्थिति में सुधार होगा।
- अगले 12 घंटों के दौरान महाराष्ट्र तट के साथ-साथ समुद्र की स्थिति उच्च से बहुत अधिक खराब होगी और उसके बाद स्थिति में सुधार होगा।
- अगले 6 घंटों के दौरान दक्षिण गुजरात, दमन, दीव, दादरा और नगर हवेली तटों के साथ और उसके ऊपर इसके काफी खराब होने की संभावना है, 18 तारीख तक यह अभूतपूर्व हो जाएगा, और इसके बाद धीरे-धीरे स्थिति में सुधार होगा।
तूफान बढ़ने की चेतावनी
- नीचे दिए गए विवरण के अनुसार खगोलीय ज्वार के कारण समुद्री लहरों से तटीय क्षेत्रों के जलमग्न होने की संभावना है:
गुजरात के तटीय जिले, आनंद और अमरेली, गिर सोमनाथ, दीव, भावनगर के तट पर लगभग 3-4 मीटर ऊंची, भरूच पर 2-3 मीटर, अहमदाबाद के दक्षिणी भाग, सूरत, नवसारी, वलसाड पर 1-2 मीटर, और शेष जगहों पर 0.5 - 1 मीटर ऊंची लहरें। ।
 मछुआरों की चेतावनी
- पूर्व मध्य अरब सागर, उत्तर पूर्व अरब सागर और गुजरात, दमन, दीव, दादरा और नगर हवेली तटों पर 18 तारीख की दोपहर तक मछली पकड़ने की गतिविधियों पर पूर्ण स्थगं।
- मछुआरों को सलाह दी जाती है कि वे 18 तारीख की दोपहर तक महाराष्ट्र-गोवा तटों के साथ-साथ गुजरात, दमन, दीव, दादरा और नगर हवेली तट के साथ-साथ पूर्व-मध्य अरब सागर में और उत्तर-पूर्व अरब सागर में न जाएं।
- जो मछुआरे उत्तरी अरब सागर के ऊपर समुद्र में हैं, उन्हें तट पर लौटने की सलाह दी जाती है।
  दीव, अमरेली जूनागढ़, गिर सोमनाथ, बोटाद और भावनगर और अहमदाबाद के तटीय क्षेत्रों में संभावित नुकसान:
- फूस के घरों का पूर्ण विनाश/कच्चे घरों को व्यापक क्षति। पक्के मकानों को कुछ नुकसान। उड़ने वाली वस्तुओं से संभावित खतरा।
- बिजली और संचार के खंभों का झुकना/उखाड़ना।
- कच्ची और पक्की सड़कों को भारी नुकसान। बचने के रास्तों में बाढ़। रेलवे, उपरगामी बिजली की लाइन और सिग्नलिंग प्रणाली में मामूली व्यवधान।
- नमक के मैदान और खड़ी फसलों को व्यापक नुकसान। झाडीदार वृक्षों का गिरना।
- छोटी नावें, देशी शिल्प लंगर से अलग हो सकते हैं।
- दृश्यता बुरी तरह प्रभावित।
 देवभूमि द्वारका, पोरबंदर, कच्छ, जामनगर, राजकोट और मोरबी, वलसाड, सूरत, वडोदरा, भरूच, नवसारी, आणंद, खेड़ा और गुजरात के अहमदाबाद जिलों के आंतरिक हिस्सों, दमन, दादरा और नगर हवेली में संभावित नुकसान:
- फूस के मकानों/झोपड़ियों को भारी क्षति। छत के टॉप उड़ सकते हैं। हलकी धातु की चादरें उड़ सकती हैं।
- बिजली और संचार लाइनों को मामूली क्षति।
- कच्ची सड़कों को बड़ा नुकसान और पक्की सड़कों को कुछ नुकसान। बचने के रास्तों में बाढ़।
- पेड़ों की शाखाओं का टूटना, गली के बड़े-बड़े पेड़ों को उखाड़ना। केले और पपीते के पेड़ों को मध्यम क्षति। पेड़ों के बड़े-बड़े भाग का टूटना।
- तटीय फसलों को भारी नुकसान।
- तटबंधों/नमक के मैदान को नुकसान।
 सुझाई गई कार्रवाई:
- संवेदनशील क्षेत्रों को खाली कराना।
- मछली पकड़ने की गतिविधियों का पूर्ण स्थगन
- रेल और सड़क यातायात का विवेकपूर्ण विनियमन।
- प्रभावित क्षेत्रों के लोग घर के अंदर रहें।
- मोटर नौकाओं और छोटे जहाजों में आवाजाही असुरक्षित।
 गुजरात के आंतरिक जिलों के लिए चक्रवाती तूफान के बाद का दृष्टिकोण :
चक्रवाती तूफान के तट से टकराने के बाद इसके पूरे गुजरात में उत्तर-उत्तर-पूर्व की ओर फिर से वक्र होने और धीरे-धीरे कमजोर होने की संभावना है। चक्रवाती तूफान की तीव्रता 18 मई की शाम तक बनी रहने की संभावना है और इसके बाद यह धीरे-धीरे कमजोर होकर दक्षिण राजस्थान के ऊपर एक कम दबाव के क्षेत्र में बदल जाएगा।
इसके प्रभाव से, गुजरात के आंतरिक जिलों में 17 और 18 मई की दोपहर तक और 18 मई को दक्षिण राजस्थान में कुछ स्थानों पर भारी से बहुत भारी वर्षा के साथ अधिकांश स्थानों पर हल्की से मध्यम वर्षा होने की संभावना है।
18 मई 2021 को गुजरात के आंतरिक जिलों  पर नुकसान का अनुमान।
- बिजली और संचार लाइनों को मामूली क्षति।  कच्ची सड़कों को बड़ा नुकसान और पक्की सड़कों को कुछ नुकसान।  पेड़ की शाखाओं का टूटना, छोटे पेड़ों का उखड़ना।  केले और पपीते के पेड़ों को नुकसान।  प्रभावित क्षेत्रों के लोग घर के अंदर रहें।
प्रणाली लगातार निगरानी में है और संबंधित राज्य सरकारों को नियमित रूप से सूचित किया जा रहा है।
नियमित अपडेट के लिए कृपया www.rsmcnewdelhi.imd.gov.in और www.mausam.imd.gov.in पर जाएं।